कंस्ट्रक्शन की फील्ड में हो रहे बदलावों और मॉडर्न टेक्नोलॉजी से वाकिफ कराने के मकसद से भारतीय मानक संस्थान नई दिल्ली और इंडियन बिल्डिंग्स कांग्रेस छत्तीसगढ़ सेंटर की ओर से नेशनल बिल्डिंग कोड पर दो दिवसीय वर्कशॉप आयोजित की गई। पं. दीनदयाल उपाध्याय ऑडिटोरियम में रखे गए कार्यक्रम के पहले दिन शुक्रवार को भारतीय मानक संस्थान की प्रमुख आईएएस सुरीना राजन ने कहा कि संस्था का कार्य सभी तरह के आइटम की कवालिटी का स्टैंडर्ड तय करना है। यदि क्वालिटी में किसी भी प्रकार की कोई कमी पाई जाती है तो संबंधित व्यक्ति या संस्था के खिलाफ एक्शन सरकार लेती है।